KOMISIJOS SPRENDIMAS
2007 m. rugpjūčio 14 d.
dėl tam tikrų medžiagų, kurios dar turės būti ištirtos įgyvendinant Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje minimą 10 metų programą, neįtraukimo į šios direktyvos I, IA ir IB priedus
(pranešta dokumentu Nr. C(2007) 3846)
(Tekstas svarbus EEE)
(2007/565/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
kadangi:
(1)
2003 m. lapkričio 4 d. Komisijos reglamente (EB) Nr. 2032/2003 dėl 10 metų programos, nurodytos Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje, antrojo etapo, iš dalies keičiančiame Reglamentą (EB) Nr. 1896/2000 (2) yra nustatytas veikliųjų medžiagų, kurias reikėtų įvertinti ir po to galbūt įtraukti į Direktyvos 98/8/EB I, IA arba IB priedą, sąrašas.
(2)
Tam tikri į sąrašą įtrauktų medžiagų ir produktų tipų deriniai nebuvo įvertinti, nes arba visi dalyviai pasitraukė iš peržiūros programos pagal Reglamento (EB) Nr. 2032/2003 8 straipsnio 2 dalį, arba per V ir VIII prieduose nustatytą laikotarpį už įvertinimą atsakinga valstybė narė pranešėja negavo išsamių dokumentų pagal to reglamento 9 straipsnio 5 dalį.
(3)
Todėl, vadovaudamasi Reglamento (EB) Nr. 2032/2003 8 straipsnio 3 bei 4 dalimis ir 9 straipsnio 5 dalimi, Komisija apie tai informavo valstybes nares. Ši informacija 2006 m. birželio 14 d. taip pat buvo paskelbta elektroninėmis priemonėmis.
(4)
Per tris mėnesius nuo minėtos informacijos paskelbimo elektroninėmis priemonėmis jokia įmonė ar valstybė narė nepareiškė noro į dalyvauti minėtų medžiagų ir produktų tipų derinių peržiūros programoje.
(5)
Todėl minėtų medžiagų ir produktų tipų derinius reikėtų išbraukti iš peržiūros programos ir neįtraukti į Direktyvos 98/8/EB I, IA ir IB priedus.
(6)
Šiame sprendime numatytos priemonės atitinka Biocidinių produktų nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priede nurodyti medžiagų ir produktų tipų deriniai neįtraukiami į Direktyvos 98/8/EB I, IA ir IB priedus.
2 straipsnis
Taikant Reglamento (EB) Nr. 2032/2003 4 straipsnio 2 dalies trečią pastraipą, šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
3 straipsnis
Šis sprendimas skirtas valstybėms narėms.
Priimta Briuselyje, 2007 m. rugpjūčio 14 d.